b'\n_START_ARTICLE_\nAmfibijskodesantno bojevanje\n_START_SECTION_\nVrhunec doktrine in nosilci koncepta\n_START_PARAGRAPH_\nSredi poletja 1945 je dosegla amfibijska doktrina ZDA svoj vrhunec. Ameri\xc4\x8dani so takrat \xc5\xbee imeli tolik\xc5\xa1no armado vojnih ladij in letal, da so lahko napadli na katerem koli delu sveta. Neverjetna raznolikost specializiranih ladij za tovrstno vojskovanje pa je omogo\xc4\x8dila izkrcanje ve\xc4\x8d deset tiso\xc4\x8d vojakov na sovra\xc5\xbeno obalo v zelo kratkem \xc4\x8dasu._NEWLINE_Koncepte amfibijskega vojskovanja v ZDA je gojil predvsem Korpus mornari\xc5\xa1ke pehote Zdru\xc5\xbeenih dr\xc5\xbeav Amerike, ki so bili kot posebna veja oboro\xc5\xbeenih sil ZDA ustanovljeni s posebno listino Senata in podpisom le-te s strani takratnega predsednika ZDA Johna Adamsa leta 1798. Ta korpus je bil ustanovljen prav z namenom ustvariti ekspedicijske enote, ki bi jih lahko uporabili kjerkoli na svetu.'